Samlingsstund for barn

I sosiale medier

SAUER OG LAM: Sauene har fått lam, vi får være med og se på lammene og lærer litt om sauer.
Kirkens tro og tradisjon: Bønn.
Kjernetekst fra trosopplæringsplanen: Jesus som den gode gjeter, Luk 15,1-7

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Aktivitet (lage sau med tekst på)
6. Vi besøker sauebonden Olav. Vi møter tåtelam/kopplam og lærer om sauen. Der synger vi også Bæ, bæ lille lam.
7. Dagens konkurranse
8. Vi snakker om Jesus som er som en god gjeter
9. Konkurranse – vi barberer sauer
10. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Barna lærer litt om sauer om at Jesus er som en god gjeter.

# Du trenger

* Noe å filme med.
* Lage papp-sau: Hvit papptallerken, saks, et sauehode og en blyant.
* En sauebonde og sauerJ
* Konkurranse-lek: Barberskum, to utklippa sauehoder, to smørkniver.
* Sanger og bønn.

Manus til hele fjortende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag skal vi besøke sauer og lære om sauer.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som elsker å kose med sauer, klapp på kinnene.**

**Alle som synes lam har deilig ull, kos på armene.
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Aktivitet

Du trenger: Hvit papptallerken, saks, et sauehode og en blyant.

Slik gjør du: Tegn på en spiral på papp-tallerkenen. Skriv på navnet til barnet + teksten «mange elsker». Det kan også stå «Jesus er glad i». Klipp ut etter strekene. Fest på et sauehode (vi laget et av svart papp).
Her står det «Mange elsker Matilda». For det er mange som elsker deg. Ellers kunne det ha stått ditt navn. For mange elsker deg. Og i dag skal vi høre om Jesus som er som en god gjeter.

# 6. Vi besøker en sauebonde og lærer om sauer

Sauebonden forteller disse faktaene om sauen:
- Lam får melk fra saue-mammaen. Men her var det en sau som ikke hadde melk i jurene (han forklarer hva jur her), og da måtte lammet få melk på tåteflaske.

- En sau har ull slik at den skal holde varmen. Bonden klipper sauen to ganger i året. Ull kan brukes til å lage feks genser og sokker.

- En sau har bare tenner nede i munnen. Den er en drøvtygger, det betyr at den gulper opp maten igjen og tygger den på nytt. Sauen har fire mager.

- Sauen er planteeter, den spiser ikke kjøtt, men gress og fór.

- Sauen kan få ett, to eller tre lam.

# 7. Konkurranse- Hvor mange mager har sauen?

# 8. Trosformidling

Matilda og jeg er tilbake hjemme hos oss selv. Vi snakker om at sauebonden måtte passe på tåtelammet. Han passer på sauene. Jesus sier at han er som en god gjeter. Han er glad i oss.

# 9. Konkurranse-lek

Du trenger:
- Barberskum, to smørkniver, to utklippa sauehoder.
Slik gjør du:
- Lim sauehodene på veggen eller på en plate. Spray på sauekropp med barberskum. Nå kan dere konkurrere om hvem som først klarer å klippe sauen.

# 10. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg